На основу члана 24. став 2. Закона о употреби Војске Србије и других снага одбране у мултинационалним операцијама ван граница Републике Србије („Службени гласник РС”, бр. 88/09 и 36/18) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**У Р Е Д Б У**

**О ИЗМЕНАМА УРЕДБЕ О ОСНОВИМА И МЕРИЛИМА ЗА УТВРЂИВАЊЕ МЕСЕЧНЕ НАКНАДЕ ЗА УЧЕШЋЕ У МУЛТИНАЦИОНАЛНОЈ ОПЕРАЦИЈИ И ДРУГИХ НОВЧАНИХ ПРИМАЊА ПРИПАДНИКА ВОЈСКЕ СРБИЈЕ И ДРУГИХ СНАГА ОДБРАНЕ ЗА ВРЕМЕ УЧЕШЋА У МУЛТИНАЦИОНАЛНИМ ОПЕРАЦИЈАМА ВАН ГРАНИЦА РЕПУБЛИКЕ СРБИЈЕ**

Члан 1.

У Уредби о основима и мерилима за утврђивање месечне накнаде за учешће у мултинационалној операцији и других новчаних примања припадника Војске Србије и других снага одбране за време учешћа у мултинационалним операцијама ван граница Републике Србије („Службени гласник РС”, број 80/19), члан 5. мења се и гласи:

„Члан 5.

Професионалном војном лицу и припаднику активне резерве за учешће у мултинационалној операцији одређује се коефицијент према чину који има, и то:

1) генерал-мајор и контраадмирал 7,50

2) бригадни генерал и комодор 7,00

3) пуковник и капетан бојног брода 6,50

4) потпуковник и капетан фрегате 6,00

5) мајор и капетан корвете 5,50

6) капетан прве класе и поручник бојног брода ........................................... 5,25

7) капетан и поручник фрегате 5,00

8) поручник и поручник корвете 4,50

9) потпоручник 4,00

10) заставник прве класе 3,40

11) заставник 3,30

12) старији водник прве класе 3,20

13) старији водник 3,10

14) водник прве класе........................................................................................ 3,05

15) водник 3,00

16) млађи водник 2,80

17) десетар 2,70

18) разводник 2,60.

Припаднику активне резерве који нема чин за учешће у мултинационалној операцији одређује се коефицијент 2,50.”

Члан 2.

Члан 15. мења се и гласи:

„Члан 15.

Припаднику Војске Србије и других снага одбране пре упућивања у мултинационалну операцију исплаћује се аконтација у висини 50% месечног износа накнада из члана 2. тач 1)–3) ове уредбе, а обуставља се од првог месечног износа накнада исплаћених у пуном износу.

Накнаде из члана 2. ове уредбе исплаћују се у текућем месецу за претходни месец, у складу са бројем дана проведених у мултинационалној операцији у месецу на који се накнада односи.

Исплате из ст. 1. и 2. овог члана врше се у динарима по званичном продајном курсу за девизе Народне банке Србије, на дан обрачуна.”

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-4647/2021

У Београду, 20. маја 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |